Honor 9X Pro की स्पेशल सेल शुरू, अगले 24 घंटे तक मिलेगी 3,000 रुपये की छूट – Khabar Dekho
Honor 9X Pro को इस महीने की शुरुआत में भारत में लॉन्च किया गया था और आज से यह स्मार्टफोन सेल के लिए उपलब्ध हो गया है। फोन को फ्लिपकार्ट के जरिए एक स्पेशल अर्ली एक्सेस सेल में बेचा जाएगा जो 24 घंटे तक चलेगी, और 22 मई को सुबह 11:59 बजे समाप्त हो जाएगी। हॉनर 9एक्स प्रो उन लोगों के लिए स्पेशल छूट के साथ आएगा, जिन्होंने अर्ली एक्सेस सेल में इस फोन को खरीदा होगा।
इसके अलावा इस फोन पर अन्य ऑफर और लाभ भी दिए जाएंगे जो कि ग्राहकों को स्मार्टफोन को खरीदने के समय मिलेंगे। हॉनर ने इस अर्ली एक्सेस सेल के लिए रजिस्ट्रेशन लेने शुरू कर दिए हैं। Honor 9X Pro अर्ली ऐक्सेस सेल की घोषणा 12 मई को की गई थी, जिस दिन हॉनर 9एक्स प्रो को लॉन्च किया गया था और इसके रजिस्ट्रेशन 19 मई को बंद हो गए थे।
हॉनर 9एक्स प्रो को भारत में 6 जीबी + 256 जीबी स्टोरेज के साथ लॉन्च किया गया है, जिसकी कीमत 17,999 रुपये है। इसे दो रंग विकल्प – मिडनाइट ब्लैक और फैंटम ब्लैक में लॉन्च किया गया है। Honor 9X Pro अर्ली एक्सेस सेल से खरीदारों को फोन की कीमत पर सीधा 3,000 रुपये की छूट मिलेगी, जिससे इसकी कीमत घटकर 14,999 रुपये हो जाएगी। इसके अलावा, Flipkart पर खरीदार एक्सिस बैंक के क्रेडिट कार्ड पर 5 प्रतिशत कैशबैक का लाभ भी उठा सकते हैं। इतना ही नहीं, Honor आज ही फोन खरीदने वालों को वन टाइम स्क्रीन रिप्लेसमेंट ऑफर बिल्कुल मुफ्त दे रही है। Honor 9X Pro को ग्राहक नो-कॉस्ट ईएमआई विकल्पों के साथ भी खरीद सकते हैं।
हॉनर 9एक्स प्रो में एंड्रॉयड पाई पर आधारित ईएमयूआई 9.1.1 दिया गया है। कंपनी की ओर से एंड्रॉयड 10 अपडेट की गारंटी दी गई है। इसमें 6.59 इंच का फुल-एचडी+ (1080×2340 पिक्सल) डिस्प्ले है, जो 391 पीपीआई पिक्सल डेनसिटी के साथ आता है। स्मार्टफोन में किरिन 810 ऑक्टा-कोर प्रोसेसर शामिल है और जुगलबंदी के लिए 6 जीबी रैम दिए गए हैं। इसमें 256 जीबी स्टोरेज दी गई है, जिसे ज़रूरत पड़ने पर 512 जीबी तक का माइक्रोएसडी कार्ड इस्तेमाल कर बढ़ाया जा सकता है। GPU Turbo 3.0 टेक्नोलॉजी भी इस फोन का हिस्सा है।
honor 9x pro, honor 9x pro features, honor 9x pro flipkart, honor 9x pro price, honor 9x pro price in india, honor 9x pro sale, honor 9x pro specifications, हॉनर 9एक्स प्रो, हॉनर 9एक्स प्रो कीमत, हॉनर 9एक्स प्रो फीचर, हॉनर 9एक्स प्रो फ्लिपकार्ट, हॉनर 9एक्स प्रो भारत में कीमत, हॉनर 9एक्स प्रो सेल, हॉनर 9एक्स प्रो स्पेसिफिकेशन
previous postउत्तर प्रदेश: मंत्री आनन्द स्वरूप शुक्ला बोले- पीओके पर जल्द लहरायेगा तिरंगा next postRealme X3 SuperZoom होगा 26 मई को लॉन्च